SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	RNDr. Hilda Kramáreková, PhD., Filip Čermák, Zuzana Gancarčiková, Adam Turňa	
Znalosť cudzích jazykov:	angličtina, ruština 	

2.	Zahraničná pracovná cesta

Štát / mesto:	Rusko/Petrohrad	
Názov a adresa 
prijímajúcej organizácie:	Organizačný výbor súťaže NGWC (National Geographic World Championship) a Ruská geografická spoločnosť	
Účel cesty:	Účasť na medzinárodnej súťaži	
Spôsob financovania 
(kto hradí cestovné, pobytové náklady, iné výdavky):	Cestovné, vreckové, stravné 1. a 6. deň súťaže – IUVENTA
Pobytové náklady: NGWC	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
27.7. až
1.8.2013	Súťaž a sprievodný program – v prílohe	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
27.7. až
1.8.2013	Súťaž podľa programu 
- výsledok súťaže: slovenský tím obsadil 9. miesto z 18-tich tímov  	
	Podrobnosti v priloženej správe o priebehu súťaže	

5.	Odporúčané závery 

(Uvádza sa,  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Súťaž sa organizuje každé 2 roky, slovenský tím sa jej v roku 2013 zúčastnil tretíkrát. Súťaž mala výbornú organizáciu, tímové aktivity hodnotili tentokrát vedúci všetkých 18-tich tímov a 2 hodnotitelia z National Geographic, testy hodnotili len hodnotitelia z National Geographic. Slovenský tím sa umiestnil na 9. mieste z 18-tich tímov, čo je dosiaľ najlepšie získané umiestnenie. Obsah a spôsob aktivít a testov sú na tejto súťaži iné ako na Slovensku, príprava súťažiacich vo forme sústredenia je však z roka na rok kvalitnejšia i náročnejšia.
Odporúčania:
-	ak by to organizátor súťaže NGWC umožnil, finančne zabezpečiť účasť aj ďalšieho dospelého účastníka (pozorovateľa) predovšetkým z hľadiska bezpečnosti súťažiacich (aby boli k dispozícii dvaja dospelí),
-	pripraviť tričká pre súťažiacich ako tím a drobné darčeky ( pre všetkých ostatných účastníkov súťaže, čo vyžaduje to organizačný poriadok súťaže (v tomto roku ich bolo potrebné získavať sponzorsky),
-	realizáciu sústredenia pred NGWC zabezpečiť tam, kde sú pre jeho realizáciu najlepšie personálne a odborné podmienky, 
-	vzhľadom na zlepšujúce sa umiestnenia súťaže zabezpečiť financovanie účasti na súťaži aj v roku 2015. 

6.	Prehľad prinesenej dokumentácie a miesto jej uloženia 

Žiadna 	

7.	Osobitne vyhodnotený očakávaný prínos ZPC 

Vzhľadom na najlepšie dosiaľ získané umiestnenie v súťaži predpokladáme ďalšie zlepšenie aj v roku 2015.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa o priebehu zverejnená na www.olympiady.sk.	

Súhlasím so zverejnením tejto správy na internete.

Dátum:	5.8.2013	
Správu vypracoval
(meno a priezvisko, podpis):	RNDr. Hilda Kramáreková, PhD.	
Správu schválil
(meno a priezvisko, podpis):	Ing. Tomáš Lučenič	

NGWC 2013 - SCHEDULE OF EVENTS

 July 27, 2013, Saturday

           -  16:00    arrivals, hotel check-in 
19:30 -  22:00    welcome dinner
July 28, 2013, Sunday
07:15 - 08:30   breakfast
09:00 - 17:00   team activity in the town and lunch
19:00 -              dinner
July 29, 2013, Monday
07:15 - 08:30   breakfast
08:45 - 10:00   team test in hotel
11:30 - 12:20   announcement of top 3 teams based on scores from team activity/ test
12:20 - 13:00   lunch 
13:00 -  19:00  sightseeing in the town organized by Russian Geographical Society
19:00 -              dinner

July 30, 2013, Tuesday
07:15 - 08:30   breakfast
09:00 - 19:00   leave for day of sightseeing out of the town and lunch out organized by
                           Russian Geographical Society

July 31, 2013, Wednesday
07:15 - 08:30   breakfast
10:30 - 11:30   finals at Russian Geographical Society
12:15 - 14:00   lunch  
14:00 - 19:00   free time	
19:00 -              final dinner and student exchange of gifts

August 1, 2013, Thursday
07:00 -              breakfast, hotel check-out and departures

National Geographic World Championship 2013
Rusko, Petrohrad, 27.7. – 1.8. 2013
Správa o účasti 
V dňoch 27. 7. – 1.8. 2013 sa v Petrohrade v Rusku uskutočnil 10. ročník súťaže NGWC pre žiakov do 16 rokov. Tím zo Slovenska sa zúčastnil v zložení:
-	RNDr. Hilda Kramáreková, PhD. -  členka Slovenskej komisie GO, Katedra geografie a regionálneho rozvoja FPV UKF v Nitre - ako oficiálny dozor súťažiacich a dospelý koordinátor tímu,
-	Filip Čermák -  Gymnázium na Golianovej ul. v Nitre,
-	Zuzana Gancarčiková - Základná škola J. M. Petzvala v Spišskej Belej,
-	Adam Turňa - Gymnázium na Školskej ul. v Dubnici nad Váhom.
Členovia tímu, patriaci k najúspešnejším riešiteľom slovenského kola Geografickej olympiády v troch kategóriách  pre 7. – 9. ročník základných škôl a 1. stupňa 8-ročných gymnázií, boli vybraní na základe sústredenia štyroch kandidátov na účasť  na NGWC v Nitre.
Medzinárodná súťaž je viackolová. V prvom kole sa uskutočnila tímová aktivita zameraná na kultúrnu geografiu mesta. Tím musel nájsť v historickom centre Petrohradu 3 určené objekty, pred ktorými sa dvaja súťažiaci museli odfotografovať tretím súťažiacim a zároveň odfotografovať minimálne 7 ďalších objektov alebo javov, ktoré najlepšie podľa nich charakterizovali ducha mesta. Sprevádzaní boli koordinátorom iného tímu, ktorý mal dohliadnuť iba na ich bezpečnosť a návrat do hotela. V ňom bez účasti koordinátorov  iba pod dozorom hodnotiteľov z National Geographic jednotlivé tímy svoje výsledky spracovali a pripravili si v angličtine 5 minútovú verbálnu prezentáciu o 10-tich fotografiách. Každú prezentáciu hodnotilo 18 koordinátorov jednotlivých tímov a 2 hodnotitelia z National Geographic. Najlepšie a najhoršie hodnotenie každého tímu bolo vylúčené, získané body boli sčítané a spriemerované. Každý tím mohol za túto časť súťaže získať 40 bodov.
Druhé kolo súťaže tvoril vedomostný test v jazyku tímu, ktorého kapitán prepísal  riešenie každej úlohy do oficiálnej kópie v anglickom jazyku. Testy hodnotili len hodnotitelia z National Geographic. V tejto časti súťaže tím mohol získať 110 bodov. Po sčítaní bodov v oboch častiach súťaže do finále postúpili tri najúspešnejšie tímy – USA, Kanada a India, ktoré sa v ňom nakoniec v tomto poradí aj umiestnili. Finále súťaže vždy prebieha pred všetkými súťažiacimi a aj pred zástupcami národných médií, finalisti odpovedajú buď priamo v anglickom jazyku alebo majú k dispozícii simultánne tlmočenie. 
Medzinárodná súťaž  je odlišná od tohto typu súťaže organizovanej na Slovensku – je to vlastne geografický „milionár“. Otázky sú viac zamerané na detaily, vyžaduje sa vysoká miera predstavivosti a výborná vizuálna pamäť. Ak majú byť naši žiaci úspešní, musia študovať aj niečo viac ako len školské učebnice – rôznu literatúru, najmä časopiseckú, pracovať s viacerými typmi atlasov. Žiaci musia mať schopnosť rozumieť textu s porozumením, logicky uvažovať, poznať a dedukovať súvislosti, pracovať tímovo. Aj charakter sústredenia, ktoré ekonomicky zabezpečila IUVENTA, bol zameraný na nácvik požadovaných zručností. Vedomosti však intenzívnym štúdiom musí získať každý člen tímu predovšetkým sám. Slovenský tím sa umiestnil na 9. mieste z 18-tich tímov, čo je dosiaľ najlepšie získané umiestnenie (19 bodov od 1.  postupujúceho do finále USA, 15 bodov od 2.  postupujúceho Kanady a 13 bodov od 3.  postupujúceho Indie).
Termín konania budúceho ročníka ešte nie je známy, predpokladáme opäť prelom júla a augusta roku 2015. 

Nitra 5.8.2013 					              RNDr. Hilda Kramáreková, PhD.
							 členka Slovenskej komisie GO